Diari Oficial de la Generalitat Valenciana


Sumari del DOGV 5074, del 19-08-2005 (2005/9349)

Informació pública del programa d'actuació integrada del sector 2 industrial Casablanca a Moncofa (Castelló).
-------------------------------------------------------------------------------------------------------------

### Dades del document

Número de DOGV
:   5074

Data del DOGV
:   19-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9349


Organisme emissor
:   Prouxo, SLU

Tipus de document
:   Anunci

Informació pública del programa d'actuació integrada del sector 2 industrial Casablanca a Moncofa (Castelló). [2005/F9349]
  
La mercantil PROUXO, SL Unipersonal, ha formulat el programa d'actuació integrada del sector 2 industrial Casablanca, a Moncofa, que inclou la memòria del programa, pla parcial, document d'homologació, estudi d'impacte ambiental, estudi del paisatge i projecte d'urbanització, a l'empara del que s'estableix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació del que s'estableix en l'article 48.1.C) en relació amb l'article 46.3, de la esmentada llei, escau sotmetre aquest programa amb tota la documentació annexa a informació pública durant el termini de 20 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que durant aquest termini els interessats en el procediment podran formular qualssevol al·legacions que els convinguen segons dret i també altres alternatives tècniques de programa, i si s'escau proposicions juridicoeconòmiques; tot això en els termes i condicions de l'esmentada Llei 6/1994. A aquest efecte qualsevol interessat podrà consultar l'expedient depositat a la notaria de Fernando Márquez Lerga, situada a Nules (Castelló), carrer de Santa Teresa, 3, baix.
  
Igualment es fa constar que qualsevol persona podrà comparéixer en aquesta notaria per tal d'obtindre còpia de l'acta de protocol·lització del programa i documents que s'hi adjunten o sol·licitar l'exhibició d'aquesta.
  
L'esmentada documentació, com també l'expedient administratiu, podran ser consultats a l'Ajuntament de Moncofa, els dies hàbils en horari d'atenció al públic.
  
Les al·legacions en relació al programa que, si s'escau, es formulen, es presentaran al Registre General de l'Ajuntament de Moncofa.
  
Així mateix, mitjançant aquest anunci, segons el que s'estableix en el paràgraf segon de l'article 48, en relació amb l'article 46, paràgrafs quart i cinqué, de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies hàbils indicat. En el transcurs d'aquest termini es podran formular les proposicions al Registre General de l'Ajuntament de Moncofa.
  
Finalitzat aquest segon termini, el següent dia hàbil, tret de dissabte, cas en què haurà d'entendre's el dia hàbil immediatament posterior, tindrà lloc l'acte d'obertura de pliques a l'Ajuntament de Moncofa. Durant els 10 dies següents al d'obertura de pliques totes les actuacions de l'expedient podran ser objecte de consulta i al·legacions.